MVLTIVALVIA 3 



Pes ovatus, repens; caput cristatum, incumbens collo hrevi; os in medio capite 

 rugosum , ad terram prohum; anus postice. 



Branchiae extra , patentes , pinnatae , in sinu inter pallium , et pedis ambitum 

 repositae (,) . Inspice Fig. 3 Tab. III . 



GENERALIS CHITONVM HISTORIA. 



"Vniversa Chitonum progenies, eautibus, lapidibus liberis, lithophytis, pisci- 

 bus, Testaceisque diversi generis basi sua insidere corisuescit instar Patellarum; 

 iisque tam arcte adhaeret, ut ipsos exinde sine injuria avellere nitentibus, haud 

 leve negotium facessat: quum enim Chitones, superficiei, cui insident (strenue 

 contra ipsam se se adprimendo ) , congruere student , aerem , atque aquam mter 

 superficiemillam, eorumque basim interpositam , quaquaversum ejiciunt; adeo 

 ut aer ipse ad summam aquae partem ascendere videatur . Inibi interea vacui spe- 

 cies efficitur; ex quo fit, ut Testacea ipsa, nonnisi superato pondere superincum- 

 bentis atmosphoerae, atque musculorum, ibi arcte adhaerentium, nisu, exinde 

 divelli queant. Ubi progredi, vel cibum quaerere cupiunt, se se paullisper sur- 

 sum attollunt, atque pedis ministerio , haud lento gressu reptare conspiciuntur. 

 A cautibus avulsa, protinus in se ipsa quodammodo contorquentur Oniscorum 

 more; tantaque vi musculorum contractio efficitur, ut digitorum efficaciam , 

 ipsa explicare nitentium, plerumque eludant, atque frustrentur. 



Peculiaris Chitonum indoles, qua in cavitatibus quibuslibet jugiter se se re- > 

 condere student, opinionem genuit inter Auctores vulgatissimam , eos nempe suc- 

 co quodam rodente, qui ex corpore prorumpit, hujusmodi cavitates sibi parare. 

 At re sedulo a nobis ad examen revocata, luculentissime patuit cavitates illas for- 

 tuito in cautibus occurrere; saepenumero ob molliores lapidum partes, a maris 

 aestu ipsas urgente, vel alia de caussa labefactatas ; et nonnisi paucissimas , Chi- 

 tonis inibi reconditi formae, atque magnitudini quodammodo respondere. 



Nulla Chitonis species apud nos edulis esse censetur, tum ob exiguam carnis 

 copiam, qua gaudent, tum ob ihsignem ejusdem duritiem. 



Universae Ghitonum species , nostri maris indigenae, ad quatuor sequentes re- 

 feruntur . 



(i) Genus hoc ad Ordinem Molluscorum repentium spectat, de quo in altera hujus Operis 

 Parte sermonem instituemus . , x 



